ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய தேசிய நெடுஞ்சாலைகள் ஆணையம், அடிப்படை கட்டமைப்பு முதலீட்டு அறக்கட்டளை அமைக்கவும், தேசிய நெடுஞ்சாலைத் திட்டங்களுக்கு நிதி திரட்டவும் அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், செபி அமைப்பின் வழிகாட்டு நெறிமுறைகளுக்குட்பட்டு, அடிப்படை கட்டமைப்பு முதலீட்டு அறக்கட்டளையை அமைக்க இந்திய தேசிய நெடுஞ்சாலைகள் ஆணையத்திற்கு அதிகாரம் அளிப்பதென்ற, சாலை போக்குவரத்து மற்றும் நெடுஞ்சாலைகள் அமைச்சகத்தின் பரிந்துரைக்கு ஒப்புதல் அளிக்கப்பட்டுள்ளது. குறைந்தபட்சம், ஓராண்டு காலத்திற்கு சுங்கக் கட்டணத்தை வசூலித்து முடித்த, தேசிய நெடுஞ்சாலைப் பணிகளுக்கு நிதி திரட்டவும், அடையாளம் காணப்பட்ட நெடுஞ்சாலையில் சுங்கக் கட்டணத்தை நிர்ணயிக்கவும் இது வகை செய்கிறது.
தற்போதுள்ள நிதி ஆதாரம் குறைவாக இருப்பதால், இந்திய தேசிய நெடுஞ்சாலைகள் ஆணையம் போன்ற அமைப்புகள் புதிய நவீன நிதி ஆதாரத் திரட்டலுக்கு செல்வது தவிர்க்க முடியாததாகும். இந்த ஆணையம் சிறப்பு வழிகள் மூலம் நிதி திரட்டவும் சுங்கம் வசூலித்தல், இயக்குதல், மாற்றித்தருதல் போன்ற கட்டமைப்பை ஏற்படுத்தவும் அடிப்படை கட்டமைப்பு முதலீட்டு அறக்கட்டளையை நிறுவவும் பரிசீலிக்க வேண்டும் என்று 2018-19 பட்ஜெட் உரையில் நிதியமைச்சர் கூறியிருந்தார்.
கப்பல் போக்குவரத்து அமைச்சகம்
பாரதீப் துறைமுக பொறுப்பு கழகத்தில் கண்காணிப்பு விழிப்புணர்வு வாரம் தொடக்கம்
மத்திய கண்காணிப்பு ஆணையத்தின் வழிகாட்டுதலின் படி, 2021 அக்டோபர் 26 முதல் நவம்பர் 1 வரை கண்காணிப்பு விழிப்புணர்வு வாரத்தை பாரதீப் போர்ட் டிரஸ்ட் அனுசரிக்கிறது.
“சுதந்திர இந்தியா@75: ஒருமைப்பாட்டுடன் தன்னம்பிக்கை” என்ற கருப்பொருளை மையமாகக் கொண்ட வார முழுவதற்குமான நிகழ்வு பாரதீப் துறைமுக பொறுப்பு கழகத்தின் தலைவர் திரு பி எல் ஹரநாத்
உறுதிமொழியை நிர்வகிப்பதன் மூலம் தொடங்கியது.
கொவிட்-19 நெறிமுறைகளைப் பின்பற்றி நடைபெற்ற இந்த நிகழ்ச்சியில் பணியாளர்கள் உறுதிமொழி ஏற்றதை தொடர்ந்து, ஊழியர்களிடையே விழிப்புணர்வு குறித்த வினாடி வினா போட்டி நடைபெற்றது.
மேலும், பாரதீப் துறைமுக பில்லிங் அமைப்பில் வெளிப்படைத்தன்மை மற்றும் செயல்திறனை மேம்படுத்தும் நோக்கத்துடன், குத்தகைதாரர்கள் மற்றும் விற்பனையாளர்களுக்காக “ஆன்லைன் பில் செயலாக்கம் மற்றும் கட்டண முறையை” திரு ஹரநாத் அறிமுகப்படுத்தினார். புதிய டிஜிட்டல் தளம் அறிமுகப்படுத்தப்பட்டதன் மூலம் முழுமையான பில்லிங் சுழற்சி இரண்டு நாட்களாக குறையும். இது ஆன்லைன் அமைப்பு என்பதால், பில் செயலாக்கமானது குறைந்தபட்ச தலையீட்டுடன் வெளிப்படையான முறையில் நடைபெறும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766637
---
(Visitor Counter : 166
பாதுகாப்பு அமைச்சகம்
தமிழ்நாட்டின் சேலத்தில் பாதுகாப்புத் தொழில் வழித்தடம் அமைக்க நடவடிக்கை
நாட்டின் இரண்டு இடங்களில் பாதுகாப்புத் தொழில் வழித்தடம் அமைக்கப்படும் என, மத்திய நிதியமைச்சர் தனது பட்ஜெட்  உரையில் அறிவித்துள்ளார். அதன்படி, தமிழ்நாட்டில் ஒரு தொழில் வழித்தடமும். உத்தரப்பிரதேசத்தில் ஒரு தொழில் வழித்தடமும் அமைக்க முடிவு செய்யப்பட்டுள்ளது. தமிழ்நாட்டில் அமைக்கப்பட உள்ள தொழில் வழித்தடத்திற்கு, அடையாளம் காணப்பட்டுள்ள ஐந்து இடங்களில், சேலமும் அடங்கியுள்ளது. சென்னை, கோயம்புத்தூர், ஓசூர் மற்றும் திருச்சிராப்பள்ளி ஆகியவை இத்தொழில் வழித்தடத்திற்கு அடையாளம் காணப்பட்ட மற்ற இடங்களாகும்.
தமிழ்நாட்டில் அமைய உள்ள தொழில் வழித்தடங்கள் குறித்து, சம்பந்தப்பட்ட தரப்பினருடன் இதுவரை ஆறு ஆலோசனைக் கூட்டங்கள் நடத்தப்பட்டுள்ளன. திருச்சிராப்பள்ளியில் 20 ஜனவரி, 2019 அன்று நடத்தப்பட்ட கூட்டத்தின்போது, படைக்கலத் தொழில் வாரியம்/ராணுவ பொதுத்துறை நிறுவனங்கள் & தனியார் தொழில்துறையினர், தமிழக பாதுகாப்புத் தொழில் வழித்தடத்தில் ரூ.3,100 கோடிக்கு மேல் முதலீடு செய்ய இருப்பதாக அறிவித்துள்ளனர்.
மேலும், பாதுகாப்பு தொழில் வழித்தடம் தொடர்பாக, விரிவான திட்ட அறிக்கை தயாரிக்க, ஆலோசகர் ஒருவரையும் அரசு நியமித்துள்ளது.
மாநிலங்களவையில், டாக்டர் வி மைத்ரேயன் எழுப்பிய கேள்விக்கு பாதுகாப்புத் துறை இணை அமைச்சர் திரு ஸ்ரீபத் நாயக், இன்று  எழுத்து மூலம் அளித்த பதிலில் இத்தகவல் தெரிவிக்கப்பட்டுள்ளது.
(Visitor Counter : 345
சிறப்பு சேவைகள் மற்றும் கட்டுரைகள்
திரைப்பட விளம்பரங்களில் கட்டாயம் சான்றிதழ் வகையை குறிப்பிட வேண்டும் தவறினால் சட்டப்பூர்வ நடவடிக்கை எடுக்கப்படும்
தணிக்கை செய்யப்பட்ட திரைப்படங்களுக்கு மத்திய சான்றளிப்பு வாரியம்  வழங்கும் தணிக்கை சான்றிதழின் வகையை விளம்பரங்களில் கட்டாயம் குறிப்பிட வேண்டும் என்று சிபிஎஃப்சி அறிவுறுத்தியுள்ளது.
சுவரொட்டிகள், பத்திரிகை விளம்பரங்கள், நோட்டீஸ்கள், பதாகைகள் மற்றும் ஊடகங்களில் வெளியிடப்படும் திரைப்பட விளம்பரங்களில் சான்றிதழ் வகையை கட்டாயம் குறிப்பிட வேண்டும் என்று அது அறிவுறுத்தியுள்ளது.
18 வயதுக்கு மேற்பட்டவர்கள் மட்டும் பார்க்கும் திரைப்படங்களுக்கு வயது வந்தோருக்கு மட்டும்  வழங்கப்படுகிறது. 18 வயதுக்கு உட்பட்டவர்கள் பெற்றோரின் அனுமதியுடன் பார்ப்பதற்கான திரைப்படங்களுக்கு யூஏ சான்றிதழ் வழங்கப்படுகிறது. அனைவரும் பார்க்கக்கூடிய படங்களுக்கு யூ சான்றிதழ் வழங்கப்படுகிறது. திரைப்பட  விதி 1983-ன் கீழ் இந்த சான்றிதழ்கள் திரைப்பட சான்றளிப்பு வாரியத்தால் வழங்கப்படுகின்றன.
திரைப்படங்களுக்கு விளம்பரங்கள் வெளியிடும் போது, எந்த சான்றிதழ் வகையைச் சேர்ந்த திரைப்படம் என்பதை கட்டாயம் குறிப்பிட வேண்டும் என்று சிபிஎஃப்சி அறிவுறுத்தியுள்ளது. யூ சான்றிதழை தயாரிப்பாளர் விரும்பினால் விளம்பரங்களில் வெளியிட்டுக் கொள்ளலாம்.
தணிக்கை சான்றிதழ் வகையை குறிப்பிடத் தவறுவோர் மீது சட்டப்பூர்வ நடவடிக்கை எடுக்கப்படும் என மத்திய திரைப்பட சான்றளிப்பு வாரியத்தின் மண்டல அதிகாரி டி பாலமுரளி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
விவசாயத்துறை அமைச்சகம்
‘ ஒரு சொட்டு நீரில் அதிக விளைச்சல் திட்டத்தின் கீழ் மாநிலங்களுக்கு ரூ.4000 கோடி வருடாந்திர ஒதுக்கீடு
பிரதமரின் வேளாண் நீர்ப்பாசன திட்டத்தின் ஒரு பகுதியான “ஒரு சொட்டு நீரில் அதிக விளைச்சல்” என்ற துணைத் திட்டத்தினை மத்திய வேளாண் கூட்டுறவு மற்றும் விவசாயிகள் நலத்துறை செயல்படுத்தி வருகிறது. இந்தத் திட்டம் சொட்டு நீர் மற்றும் தெளிப்பு நீர்ப் பாசனமுறைகளில், வயல்களில் தண்ணீரைச் சிக்கனமாகப் பயன்படுத்துவதில் கவனம் செலுத்துகிறது. சொட்டு நீர்ப் பாசன தொழில்நுட்பமானது, நீரை சேமிப்பது மட்டுமல்லாமல் உரப்பயன்பாடு, தொழிலாளர் ஊதியம் மற்றும் பிற செலவினங்களையும் குறைக்கிறது.
நடப்பாண்டில், இத்திட்டத்திற்காக ரூ.4000 கோடி வருடாந்திர ஒதுக்கீடு செய்யப்பட்டு, மாநில அரசுகளுக்கும் தெரிவிக்கப்பட்டுள்ளது. இத்திட்டத்தில் பயனடையக்கூடிய பயனாளிகளை மாநில அரசுகள் கண்டறிந்துள்ளன. சில மாநிலங்களுக்கு, 2020-21ஆம் ஆண்டுக்கான நிதி ஒதுக்கீடு தொடர்பான பணிகள் நடைபெற்று வருகின்றன.
மேலும், நபார்டு வங்கியுடன் இணைந்து, ரூ.5000 கோடி மதிப்புள்ள குறு நீர்ப்பாசன நிதியம் உருவாக்கப்பட்டுள்ளது.
இதுவரை, குறு நீர்ப்பாசன நிதியாக தமிழ்நாட்டுக்கு ரூ.478.79 கோடியும், ஆந்திரப்பிரதேசத்திற்கு ரூ.616.14 கோடியும் நபார்டு வங்கி வாயிலாக விடுவிக்கப்பட்டுள்ளது. இதன் மூலம் தமிழ்நாட்டில் 1.76 லட்சம் ஹெக்டேர் நிலம் பயன்பெறும்.
-----
(
வணிகம் மற்றும் தொழில்துறை அமைச்சகம்
2020 அக்டோபர்: இந்தியாவின் மொத்த விலை குறியீட்டு எண்
மத்திய தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் பொருளாதார ஆலோசகர் அலுவலகம், 2020 அக்டோபர்  மற்றும் ஆகஸ்ட்  மாதங்களுக்கான மொத்த விலை குறியீடு எண்களை வெளியிட்டுள்ளது.
மொத்த விலை குறியீடு அடிப்படையிலான ஆண்டு பணவீக்க விகிதம் 2020 அக்டோபரில் 1.48 சதவீதமாக  இருக்கிறது. இதற்கு முந்தைய ஆண்டின்  இதே காலகட்டத்தில் அது 0.00% ஆக இருந்தது.
மேலும் விவரங்களுக்கு, செய்திக் குறிப்பை ஆங்கிலத்தில் இங்கே காணவும் :https://pib.gov.in/PressReleasePage.aspx?PRID=1673119
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.75 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1835393
சுகாதாரம் மற்றும் குடும்ப நலத்துறை அமைச்சகம்
அனைவருக்கும் தடுப்பு மருந்து வழங்கல்: தீவிரப்படுத்தப்பட்ட இந்திரதனுஷ் 3.0-ஐ டாக்டர் ஹர்ஷ் வர்தன் தொடங்கி வைத்தார்
தீவிரப்படுத்தப்பட்ட இந்திரதனுஷ் 3.0-ஐ மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று தொடங்கி வைத்தார்.
மத்திய சுகாதாரம் மற்றும் குடும்ப நல இணை அமைச்சர் திரு. அஷ்வினி குமார் சௌபே மற்றும் பிகார் சுகாதார அமைச்சர் திரு. மங்கல் பாண்டே ஆகியோரும் காணொலி மூலம் நிகழ்ச்சியில் பங்கேற்றனர்.
இந்திரதனுஷ் 3.0 இணையதளத்தையும் துவக்கி வைத்த அமைச்சர், இந்திரதனுஷ் 3.0 செயல்பாட்டு வழிகாட்டுதல்கள் மற்றும் பிரச்சாரத்தின் ஒரு பகுதியாக உருவாக்கப்பட்ட விழிப்புணர்வு மற்றும் தகவல் தொகுப்பையும் வெளியிட்டார்.
ஒவ்வொரு தாய் மற்றும் குழந்தைக்கும் தடுப்பு மருந்து வழங்குவதற்காக செய்யப்பட்டுள்ள விரிவான ஏற்பாடுகள் குறித்து டாக்டர் ஹர்ஷ் வர்தன் மகிழ்ச்சி தெரிவித்தார்.
2021 பிப்ரவரி 22 மற்றும் மார்ச் 22-ல் தொடங்கப்பட இருக்கும் இரண்டு சுற்றுகளை கொண்ட தீவிரப்படுத்தப்பட்ட இந்திரதனுஷ் 3.0, நாடு முழுவதுமுள்ள 29 மாநிலங்கள்/யூனியன் பிரதேசங்களில் முன்கூட்டியே அடையாளம் காணப்பட்ட 250 மாவட்டங்கள்/நகர்ப்புற பகுதிகளில் செயல்படுத்தப்படும்.
கொவிட்-19 பெருந்தொற்று காலகட்டத்தின் போது தடுப்பு மருந்துகளை தவறவிட்ட குழந்தைகள் மற்றும் கர்ப்பிணி பெண்கள் மீது கவனம் செலுத்தபப்டும். 15 நாட்கள் இடைவெளியில் இரு சுற்றுகளில் அவர்களுக்கு தடுப்பு மருந்து வழங்கப்படும்.
புலம்பெயர்ந்த பகுதிகளை சேர்ந்தோர் மற்றும் தொலைதூர இடங்களை சேர்ந்தோர் மீது சிறப்பு கவனம் செலுத்தப்படும்.
நிகழ்ச்சியில் பேசிய திரு.சௌபே, நமது நாட்டுக்கேற்ற வகையில் வடிவமைக்கப்பட்டுள்ள இந்திரதனுஷ் பிரச்சாரங்கள் அனைத்து மக்களுக்கும் தடுப்புமருந்து கிடைப்பதை உறுதி செய்யும் என்று கூறினார்.(Visitor Counter : 235
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.35 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1862017
சிறப்பு சேவைகள் மற்றும் கட்டுரைகள்
அண்ணா சாலை தலைமை அஞ்சலகத்தில் வரும் 19 ஆம் தேதி அஞ்சல் குறைதீர் முகாம்
அண்ணா சாலை தலைமை அஞ்சலகத்தில் வரும் 19.12.2022  அன்று பிற்பகல் 3.00 மணிக்கு அஞ்சல் குறைதீர் முகாம் நடைபெறவுள்ளது.
இந்த முகாமில் மணி ஆர்டர், பதிவு தபால் மற்றும் பொருட்கள் அனுப்புவது, சேமிப்பு வங்கி, சான்றிதழ்களை சேமிப்பது உள்ளிட்ட சேவைகளில் உள்ள குறைகளை நேரடியாகவோ அல்லது அண்ணா சாலை தலைமை அஞ்சலகம், சென்னை 600002 என்ற முகவரிக்கு தபால் அல்லது annaroadho-dop[at]nic[dot]in என்ற மின்னஞ்சல் மூலமாகவோ வரும் 16 ஆம் தேதிக்குள் தெரிவிக்கலாம் என அண்ணா சாலை தலைமை அஞ்சலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
நாடாளுமன்றத்தின் புதிய கட்டடம் நம் அனைவரையும் பெருமையாலும் நம்பிக்கையாலும் நிரப்பப் போகிறது: பிரதமர்
நாடாளுமன்றத்தின் புதிய கட்டடம் நம் அனைவரையும் பெருமையாலும் நம்பிக்கையாலும் நிரப்பப் போகிறது என்று பிரதமர் திரு நரேந்திர மோடி கூறியுள்ளார். நேரடியாகப் பெயர்ப் பலகையைத் திறந்து வைத்ததன் மூலம் நாடாளுமன்றத்தின் புதிய கட்டடத்தைத் திரு மோடி நாட்டுக்கு அர்ப்பணித்தார். இந்த நிகழ்வு பற்றிப் பிரதமர் டுவிட்டர் செய்தியில் கூறியிருப்பதாவது;
“நாட்டு மக்களாகிய நம் அனைவருக்கும் இன்று மறக்க முடியாத நாள். நாடாளுமன்றத்தின் புதிய கட்டடம் நம் அனைவரையும் பெருமையாலும் நம்பிக்கையாலும் நிரப்பப் போகிறது. இந்த தெய்வீகமான, அற்புதமான கட்டடம், மக்களின் அதிகாரத்துடன், தேசத்தின் வளம் மற்றும் வலிமைக்குப் புதிய வேகத்தையும் பலத்தையும் தரும் என்று நான் முழுமையான நம்பிக்கை கொண்டுள்ளேன்."
“இந்திய நாடாளுமன்றத்தின் புதிய கட்டடம் திறக்கப்பட்ட நிலையில், நமது இதயங்களும் மனங்களும் பெருமை, நம்பிக்கை மற்றும் வாக்குறுதியால் நிரம்பியுள்ளன. வரலாற்றுச் சின்னமான இந்தக் கட்டடம் அதிகாரமளிக்கும் தொட்டிலாக இருக்கட்டும், கனவுகளைத் தூண்டி அவற்றை நனவாக்கட்டும். மகத்தான நமது தேசத்தை முன்னேற்றத்தின் புதிய உச்சத்திற்கு இது கொண்டு செல்லட்டும்."
வணிகம் மற்றும் தொழில்துறை அமைச்சகம்
மிளகாயின் அரசன் என்ற மிளகாய் வகை நாகாலாந்திலிருந்து முதன்முறையாக லண்டனுக்கு ஏற்றுமதி
வடகிழக்குப் பகுதிகளில் இருந்து புவிசார் குறியீட்டு அங்கீகாரம் பெற்ற பொருட்களின் ஏற்றுமதியை ஊக்குவிக்கும் வகையில் நாகாலாந்தில் இருந்து 'மிளகாயின் அரசன்’ என்று அழைக்கப்படும் மிளகாய் வகை முதன்முறையாக குவஹாத்தி வழியாக லண்டனுக்கு இன்று ஏற்றுமதி செய்யப்பட்டது.
உலகின் மிக காரமான மிளகாய் என்று கருதப்படும் இந்த வகை மிளகாய், நாகாலாந்தின் பெரென் மாவட்டத்தைச் சேர்ந்த டெனிங் பகுதியில் இருந்து பெறப்பட்டு, வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடா ஆதரவுடன் குவஹாத்தியில் செயல்படும் கிடங்கில் ஏற்றுமதிக்காக அனுப்புவதற்கு தயார் செய்யப்பட்டது.
கடந்த 2008-ஆம் ஆண்டு நாகாலாந்தின் இந்த மிளகாய்க்கு புவிசார் குறியீட்டு சான்றிதழ் வழங்கப்பட்டது.
வடகிழக்குப் பகுதிகளில் தொடர்ந்து கவனம் செலுத்தி, ஏற்றுமதி வரைபடத்தில் இந்தப் பகுதியில் உள்ள மாநிலங்கள் இடம் பெறுவதற்கு தேவையான நடவடிக்கைகளை அபெடா அமைப்பு மேற்கொள்ளும். திரிபுராவின் பலாப்பழங்களை லண்டன் மற்றும் ஜெர்மனி நாடுகளுக்கும், அசாமின் எலுமிச்சம்பழத்தை லண்டனுக்கும், அசாமின் சிவப்பு அரிசியை அமெரிக்காவிற்கும், லெடேகு திராட்சைப் பழங்களை துபாய்க்கும் 2021-ஆம் ஆண்டில் அபெடா ஏற்றுமதி செய்துள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739945
----
(Visitor Counter : 303
நீர்வளத் துறை அமைச்சகம்
நாட்டில் 91 முக்கிய நீர்த் தேக்கங்களில் நீர் இருப்பு நிலைமை 2 சதவீதம் குறைந்துள்ளது
நாட்டில் 91 பெரிய நீர் தேக்கங்களில் நீர் இருப்பு நிலைமை 2018 ஏப்ரல் 12 –ம் தேதி முடிவடைந்த வாரத்தில் 40.857 பில்லியன் கன மீட்டர்  ஆக இருந்தது. இது இந்த நீர்த் தேக்கங்களின் மொத்த தண்ணீர் இருப்புத் திறனில் 25 சதவீதம் ஆகும். 2018 ஏப்ரல் 5 –ம் தேதி முடிவடைந்த வாரத்தில் நீர் இருப்புச் சதவீதம் 27 ஆக இருந்தது. 2018 ஏப்ரல் 12 –ம் தேதி முடிவடைந்த வாரத்தில் இந்த நீர்த் தேக்கங்களில் நீர் இருப்பு நிலைமை சென்ற ஆண்டு இதே காலத்தில் இருந்த இருப்புடன் ஒப்பிடுகையில் 84 சதவீதம் ஆகும்; கடந்த 10 ஆண்டுகளில் சராசரி நீர் இருப்பு நிலையுடன் ஒப்பிடுகையில் இது 90 சதவீதமாகும்.
இந்த 91 நீர்த் தேக்கங்களின் மொத்த நீர்ச் சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்டுள்ள மொத்த நீர் கொள்ளவுத் திறனான 257.812 பி.சி.எம். –வுடன் ஒப்பிடுகையில் 63 சதவீதமாகும். இந்த 91 நீர்த் தேக்கங்களில் 37 –ல் மொத்தம் 60 மெகா வாட்டிற்கும் கூடுதலான உற்பத்தித் திறன் கொண்ட நீர்மின்சக்தித் திறன்கள் இணைந்துள்ளன.
தெற்கு மண்டலத்தைப் பொறுத்தவரை மத்திய நீர் ஆணையத்தின் கண்காணிப்பில் 31 நீர்த் தேக்கங்கள் அமைந்துள்ளன. இவற்றின் மொத்த தண்ணீர்ச் சேமிப்புத் திறன் 51.59 பி.சி.எம். ஆகும். இந்த நீர்த் தேக்கங்களில் தற்போது 8.41 பி.சி.எம். தண்ணீர் இருப்பதாகவும் இது மொத்தத் தண்ணீர் சேமிப்புத் திறனில் 16 சதவீதம் என்றும் கணிக்கப்பட்டுள்ளது. இந்த நீர் இருப்பு சென்ற ஆண்டு இதே காலத்தில் 12 சதவீதம் ஆகும். இந்த நீர்த் தேக்கங்களில் இதே காலத்தில் கடந்த 10 ஆண்டுகளில் சராசரி நீர் இருப்பு 22 சதவீதமாகும். இவ்வாறு சென்ற ஆண்டு இதே காலத்தில் இருந்த தண்ணீர் இருப்புநிலையை விட இந்த ஆண்டு கூடுதலாகவே உள்ளது எனினும் 10 ஆண்டு சராசரியுடன் ஒப்பிடுகையில் இது மிகவும் குறைவாகும்.
சென்ற ஆண்டு இதே காலத்துடன் ஒப்பிடுகையில் தண்ணீர் இருப்பு நிலைமை தமிழ்நாடு, ராஜஸ்தான், மேற்கு வங்காளம், திரிபுரா, மகாராஷ்டிரா, உத்திராகான்ட், ஆந்திரப்பிரதேசம் மற்றும் தெலுங்கானா , ஆந்திரப்பிரதேசம், கர்நாடகம், கேரளா ஆகியவற்றில் சிறப்பாகவே உள்ளது. சென்ற ஆண்டு இதே காலத்துடன் ஒப்பிடுகையில் சமஅளவு நீர் இருப்பு ஹிமாச்சலப்பிரதேச மாநிலத்தில் காணப்படுகிறது. பஞ்சாப், ஜார்கன்ட், ஒடிசா, குஜராத், உத்திரப்பிரதேஷ், சத்திஷ்கர், தெலுங்கானா ஆகிய மாநிலங்களில் சென்ற ஆண்டு இதே காலத்துடன் ஒப்பிடுகையில் நீர் இருப்பு நிலைமை குறைவாகவே உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 129
பாதுகாப்பு அமைச்சகம்
வியட்நாம் நாட்டிற்கு 12 அதிவிரைவு பாதுகாப்புப் படகுகள்: மத்திய அமைச்சர் திரு ராஜ்நாத் சிங் ஒப்படைப்பு
வியட்நாம் நாட்டின் ஹாய் ஃபாங்கில் உள்ள ஹோங் ஹா கப்பல் கட்டும் தளத்திற்கு ஜூன் 9-ஆம் தேதி சென்ற பாதுகாப்புத்துறை அமைச்சர் திரு ராஜ்நாத் சிங், வியட்நாம் நாட்டிற்கு 12 அதிவிரைவு பாதுகாப்புப் படகுகளை வழங்கினார். இந்திய அரசு, வியட்நாம் நாட்டிற்கு 100 மில்லியன் அமெரிக்க டாலர் கடன் உதவியை வழங்கும் திட்டத்தின் கீழ் இந்தப் படகுகள் கட்டமைக்கப்பட்டுள்ளன. முதல் ஐந்து படகுகள் இந்தியாவின் லார்சன் & டியூப்ரோ கப்பல் கட்டும் தளத்திலும், இதர 7 படகுகள் ஹோங் ஹா கப்பல் கட்டும் தளத்திலும் உருவாக்கப்பட்டன.
நிகழ்ச்சியில் பேசிய அமைச்சர் திரு ராஜ்நாத் சிங், பிரதமர் திரு நரேந்திர மோடியின் தொலைநோக்குப் பார்வையான ‘இந்தியாவில் தயாரித்தல், உலகிற்காக தயாரித்தல்' என்பதற்கு இந்தத் திட்டம் சிறந்த உதாரணம் என்று குறிப்பிட்டார். கொவிட்-19 பெருந்தொற்றால் ஏற்பட்ட சவால்களுக்கு இடையேயும் இந்தத் திட்டம் வெற்றிகரமாக நிறைவேறியிருப்பது, இந்திய பாதுகாப்பு உற்பத்தித் துறையின் தொழில்நுட்ப வல்லமை மற்றும் உறுதிப்பாட்டிற்கு சான்றாக அமைந்துள்ளது என்று அவர் தெரிவித்தார். எதிர்காலத்தில் இந்தியா மற்றும் வியட்நாம் இடையே ஏற்படக்கூடிய ஒத்துழைப்புடன் கூடிய ராணுவத் திட்டங்களுக்கான முன்னோடியாக இத்திட்டம் செயல்படும் என்று அவர் நம்பிக்கை தெரிவித்தார்.
மேம்பட்ட ஒத்துழைப்பின் வாயிலாக இந்தியாவின் பாதுகாப்பு தொழில்துறை மாற்றத்தில் பங்கேற்குமாறு அமைச்சர், வியட்நாமிற்கு அழைப்பு விடுத்தார். ‘தற்சார்பு இந்தியா' என்ற பிரதமரின் தொலைநோக்குப் பார்வையின் கீழ் இந்திய பாதுகாப்புத் துறை தனது திறன்களை கணிசமாக உயர்த்தியிருப்பதாக அவர் தெரிவித்தார். உள்நாட்டுத் தேவைகளோடு, சர்வதேச தேவை களையும் பூர்த்தி செய்யும் வகையில் பாதுகாப்பு உற்பத்தி மையமாக இந்தியாவை மாற்றுவதற்கு ஓர் உள்நாட்டு தொழில்துறையை அமைப்பதே இதன் நோக்கம் என்று அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1832495
எரிசக்தி அமைச்சகம்
உண்மைத் தகவல்: தில்லி மின்சார விநியோக நிலைமை
தில்லியின் அதிகபட்ச மின்சார தேவை 2021 அக்டோபர் 10 அன்று 4536 மெகாவாட்  மற்றும் 96.2 எம் யு  ஆகும்.
தில்லி மின்சார விநியோக அமைப்புகளிடம் இருந்து பெற்ற தகவல்களின் படி, போதுமான மின்சார விநியோகம் அவர்களுக்கு வழங்கப்பட்டதால் மின்சார பற்றாக்குறை காரணமாக மின் தடை எதுவும் ஏற்படவில்லை.
கடந்த இரண்டு வாரங்களில் தில்லியின் மின்சார நிலைமை குறித்து பின்வரும் இணைப்பில் காணலாம். https://pib.gov.in/PressReleasePage.aspx?PRID=1763077
----
(Visitor Counter : 187
புவி அறிவியல் அமைச்சகம்
வடக்கு அந்தமான் கடல் மற்றும் அதை ஒட்டியுள்ள கிழக்கு மத்திய வங்காள விரிகுடா மீது குறைந்த காற்றழுத்த பகுதி, தமிழக மீனவர்களுக்கு எச்சரிக்கை
இந்திய வானிலை துறையின் புயல் எச்சரிக்கை பிரிவு கீழ்கண்ட தகவல்களை தெரிவித்துள்ளது:
இன்று  அதிகாலை வடக்கு அந்தமான் கடல் மற்றும் அதை ஒட்டியுள்ள பகுதிகளில் குறைந்த காற்றழுத்த பகுதி உருவானது.
இந்திய நேரப்படி இன்று காலை 8.30 மணி அளவில் வடக்கு அந்தமான் கடல் மற்றும் அதை ஒட்டியுள்ள கிழக்கு மத்திய வங்காள விரிகுடா மீது அது மையம் கொண்டிருந்தது.
மத்திய வங்காள விரிகுடா மீது காற்றழுத்த தாழ்வு மண்டலமாக இது நாளை  வலுப்பெற்று மேற்கு வடமேற்கு திசை நோக்கி நகரக் கூடும் என்று எதிர்பார்க்கப்படுகிறது.
இதன் காரணமாக அந்தமான் மற்றும் நிகோபார் தீவுகளில் அக்டோபர் 9 மற்றும் 10 ஆகிய தினங்களில் குறைவானது முதல் மிதமான மழையும், ஒடிசா, கடலோர ஆந்திரப் பிரதேசம், தெலங்கானா, ராயலசீமா, கர்நாடகாவின் உட்புற பகுதிகள் மற்றும் மராத்வாடா ஆகிய இடங்களில் ஆங்காங்கே 2020 அக்டோபர் 10 அன்று மிக அதிக அளவில் மழையும் பெய்யக் கூடும் என்று எதிர்பார்க்கப்படுகிறது.
கடலோர ஒடிசா, கடலோர ஆந்திரப் பிரதேசம், தெலங்கானா, ராயலசீமா, கர்நாடகாவின் உட்புற பகுதிகள், மராத்வாடா மற்றும் விதர்பா ஆகிய இடங்களில் ஆங்காங்கே 2020 அக்டோபர் 11 மற்றும் 12 ஆகிய தினங்களில் மிக அதிக அளவில் மழை பெய்யக் கூடும் என்று எதிர்பார்க்கப்படுகிறது.
அக்டோபர் 11 அதிகாலை முதல் அக்டோபர் 12 மதியம் வரை ஒடிசா, ஆந்திரப் பிரதேசம், தமிழ்நாடு மற்றும் புதுச்சேரி ஆகிய மாநிலங்களின் கடற்கரைகளில் 45 முதல் 55 கிலோ மீட்டர் வேகத்தில் பலத்த காற்று வீசும் என்று எதிர்பார்க்கப்படுவதாலும், அக்டோபர் 9 முதலே வானிலை மோசமாக இருக்கக்கூடும் என்பதாலும் மீனவர்கள் கடலுக்கு செல்ல வேண்டாம் என்றும் கடலுக்கு சென்ற மீனவர்கள் கரைக்கு திரும்பும் படியும் கேட்டுக்கொள்ளப்படுகிறார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663067
----
(Visitor Counter : 156
பாதுகாப்பு அமைச்சகம்
ராணுவ துணை தளபதி பாராட்டு அட்டை பெறுபவர்களின் பட்டியல்
2023 சுதந்திர தினத்தை முன்னிட்டு ராணுவ துணை தளபதி பாராட்டு அட்டை பெற்றவர்களின் பட்டியல் வெளியிடப்பட்டுள்ளது.
முழுமையான பட்டியலுக்கு இந்த ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1948514
பாதுகாப்பு அமைச்சகம்
சென்னையில் 24-வது தேசிய எண்ணெய்ப் படலம் பேரிடர் தற்செயல் திட்டம் மற்றும் தயார்நிலைக் கூட்டத்தை நடத்தியது இந்திய கடலோரக் காவல்படை
தமிழகத்தின் தலைநகர் சென்னையில் 24-வது தேசிய எண்ணெய்ப் படலம் பேரிடர் தற்செயல் திட்டம் மற்றும் தயார்நிலைக் கூட்டத்தை இந்திய கடலோரக் காவல்படை இன்று  நடத்தியது. இந்தக் கூட்டத்தின் தலைவரும், இந்திய கடலோரக் காவல் படையின் தலைமை இயக்குநருமான திரு வி எஸ் பதானியா, தலைமை வகித்தார். பல்வேறு மத்திய அமைச்சர்கள், மத்திய – மாநில அரசுத்துறைகள் மற்றும் முகமைகள், மாநில மாசுக்கட்டுப்பாட்டு வாரியம், துறைமுகங்கள், எண்ணெய் நிறுவனங்கள் ஆகியவற்றின் சுமார் 100 பிரதிநிதிகள் இதில் கலந்து கொண்டனர். இந்திய கடல்பகுதியில், எண்ணெய் அல்லது ரசாயன படலம் ஏற்பட்டால் அதனை சமாளிக்கும் கூட்டுத்தயார் நிலையை உறுதி செய்வதே இந்தக் கூட்டத்தின் நோக்கமாகும்.
இந்தக் கூட்டத்தில் உரையாற்றிய திரு வி எஸ் பதானியா, இந்தப் பிராந்தியத்திற்கும், வள ஆதாரங்களுக்கும் ஏற்படும் அச்சுறுத்தல்களை சமாளிக்க இந்திய கடலோரக் காவல் படை தயாராக உள்ளது என்று கூறினார். கசிவுகள் காரணமாக ஏற்படும் இந்த நிலைக்கு சமபந்தப்பட்ட அனைவரும் ஒன்று சேர்ந்து தீர்வு காண முற்படவேண்டும் என்றும் சிறந்த தொழில்நுட்பங்களை உருவாக்கி சிறப்பான நடைமுறைகளை பின்பற்ற வேண்டும் என்றும் அவர் கேட்டுக்கொண்டார்.
உலகிலேயே கச்சா எண்ணெயை இறக்குமதி செய்யும் மூன்றாவது பெரிய நாடு இந்தியாவாகும். இந்தக் கச்சா எண்ணெய் கப்பல்கள் மூலமே இறக்குமதி செய்யப்படுகின்றன. இதே போல, ரசாயன இறக்குமதியிலும், உலகிலேயே 6-வது இடத்தை இந்தியா பிடித்துள்ளது. எண்ணெய் மற்றும் ரசாயன கசிவுகளால் ஏற்படும் கடல்சார் அபாயங்களுக்கும் தீர்வு காணப்படவேண்டும். கசிவுகளால் கடலோர மக்களுக்கும், கடல்சார் சுற்றுச்சூழலுக்கும் பாதிப்பு ஏற்படும் என்பதால், இதற்கு அனைவரும் ஒன்று சேர்ந்து தடுப்பு நடவடிக்கைகளை எடுக்க வேண்டியது அவசியமாக உள்ளது.
பழங்குடியினர் நலத்துறை அமைச்சகம்
பழங்குடியின சுகாதாரம் மற்றும் ஊட்டச்சத்து வலைதளம் “ஸ்வஸ்த்யா’’வை மின்னணு முறை மூலம் ஆகஸ்ட் 17-ஆம் தேதி திரு அர்ஜூன் முண்டா தொடங்கி வைக்கிறார்.
மத்தியப் பழங்குடியின விவகாரத்துறை அமைச்சர் திரு. அர்ஜூன் முண்டா “ஸ்வத்ஸ்யா’’ என்னும் பழங்குடியின சுகாதாரம் மற்றும் ஊட்டச்சத்து குறித்த முதலாவது வலைதளத்தை வரும் 17-ஆம் தேதி தொடங்கி வைக்கிறார். இந்தியாவில் பழங்குடியின மக்களின் சுகாதாரம் மற்றும் ஊட்டச்சத்து விசயங்களுக்கு தீர்வு அளிக்கும் ஒற்றை இடமாக இது இருக்கும். இத்துறையின் இணையமைச்சர் திருமதி ரேணுகா சிங் சருத்தாவும் இதில் கலந்து கொள்கிறார். பழங்குடியின விவகார அமைச்சகம், பிரமல்ஸ்வத்ஸ்யா என்னும் செயல்திறன் மையத்தின் ஒத்துழைப்புடன் இந்த வலைதளத்தை உருவாக்கியுள்ளது. பழங்குடியின மக்கள் தொடர்பான சுகாதாரம் மற்றும் ஊட்டச்சத்து பற்றிய அனைத்து விவரங்களும் இதில் கிடைக்கும்.
இந்தியப் பழங்குடியின மக்களின் சுகாதாரம் மற்றும் ஊட்டச்சத்து குறித்த விரிவான தளமாக “ஸ்வத்ஸ்யா’’ இருக்கும். இந்த வகையில் முதலாவதான இத்தளத்தில், ஒரு டாஷ்போர்டு, அறிவுக் களஞ்சியம், பங்குதாரர் பிரிவு, சிக்கிள் செல் நோய்கள் ஆதரவு முனை ஆகியவை இருக்கும். கண்டறியப்பட்ட 117 உயர் முன்னுரிமைப் பழங்குடியின மாவட்டங்களுக்கான, பல்வேறு ஆதாரங்களால் உருவாக்கப்பட்ட தரவுகளை இந்த டாஷ்போர்டு அளிக்கும். இத்துடன், ஆராய்ச்சிப் படிப்புகள், பழங்குடியின சமுதாயத்தின் சிறந்த நடைமுறைகள், புதுமையான பழக்க வழக்கங்கள் பற்றிய தகவல்களும் இத்தளத்தில் கிடைக்கும். இத்தளத்தில் உள்ள சிக்கிள் செல் நோய்கள் ஆதரவு முனை, இந்நோயால் பாதிக்கப்பட்டவர்களை பதிவுசெய்து கொள்ளுமாறு ஊக்குவிக்கிறது. தற்போதுள்ள அறிவு மற்றும் ஆதார அடிப்படையிலான கொள்கை ஆகியவற்றுக்கு இடையே பாலமாக இது திகழும். இதனால், இந்தியாவின் பழங்குடியின மக்களுக்கு சுகாதாரம் மற்றும் ஊட்டச்சத்து விஷயத்தில் முன்னேற்றம் ஏற்பட வழிவகுக்கும்.
இந்த வலைதளத்தை சுகாதாரம் மற்றும் ஊட்டச்சத்து அறிவு மேலாண்மைக்கான சென்டர் ஆப் எக்சலென்ஸ் நிர்வகிக்கும். இது பழங்குடியின அமைச்சகத்தால், பிரமல்ஸ்வத்ஸ்யா மேலாண்மை மற்றும் ஆராய்ச்சி நிறுவனத்தின் ஒத்துழைப்புடன் வடிவமைக்கப்பட்டது. இந்த சிஓஇ அமைப்பு, பழங்குடியினருக்கான சுகாதாரம் மற்றும் ஊட்டச்சத்து தொடர்பான தரவுகளை ஒருங்கிணைக்கிறது. ஆதார அடிப்படையிலான கொள்கை வகுப்பதை ஊக்குவிக்கிறது. வெற்றிகரமான மாதிரிகள், சிறந்த நடைமுறைகள், புதுமையான தீர்வுகள், அறிவுப் பகிர்வை பரப்புதல், கட்டமைப்புகளை உருவாக்குதல், அனைத்து சம்பந்தப்பட்டவர்களுடன் ஒத்துழைப்பு பழங்குடியினர் சுகாதாரம் மற்றும் ஊட்டச்சத்து விஷயங்களை முன்னேற்றுதல் ஆகியவற்றை ஆவணப்படுத்தும்.
பிரதமர் அலுவலகம்
அருணாச்சலப் பிரதேசத்தின் மாநில தினத்தை முன்னிட்டு மக்களுக்கு பிரதமர் வாழ்த்து
அருணாச்சலப் பிரதேசத்தின் மாநில தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில், “மாநில தினத்தை முன்னிட்டு அருணாச்சலப் பிரதேச மாநிலத்தின் அற்புதமான மக்களுக்கு எனது வாழ்த்துகள்.
தங்களது கலாச்சாரம், வீரம், இந்தியாவின் வளர்ச்சிக்கான வலிமையான உறுதித்தன்மைக்கு அருணாச்சலப் பிரதேச மாநில மக்கள் பிரசித்தி பெற்றுள்ளனர்.
வளர்ச்சியின் புதிய உச்சங்களை அருணாச்சலப் பிரதேசம் அடையட்டும்”, என்று பிரதமர் குறிப்பிட்டுள்ளார்.
(